text: Regn, regn, regn
  14 juli 2011 kl. 12.00
  Nu har det regnet heftigt i mere end halvandet døgn, og det fortsætter til ud på aftenen torsdag. Kun i den sydligste del af landsdelen er der håb om stedvis opklaring sidst på eftermiddagen.
  Regnen har ikke givet større vandskaber, men den er gået ud over friluftskoncerter og sommerlejre.
  De 12.000 deltagere i FDFs sommerlejr ved Ry slutter årets lejr med et mudderbad. Tøjet og teltene er våde, og lejrpladsen er dækket af store vandpytter.
  Begyndelsen på Fanø Sommercup med 292 deltagere blev også våd. Torsdag eftermiddag blev de første telte sat op, mens regnen silede.
  Fanø Sommercup har udviklet sig til Danmarks største fodboldstævne.
  Vejrudsigten for de kommende dage ser ikke så lovene ud. Eneste trøst er, at regnen ikke bliver så slem, som den har været.
  